Diari Oficial de la Generalitat Valenciana


Sumari del DOGV 8413, del 30-10-2018 (2018/9959)

RESOLUCIÓ de 16 d'octubre de 2018, de la Direcció General de Justícia, per la qual s'atorguen destinacions al personal funcionari del cos de gestió processal i administrativa de l'Administració de justícia (torn promoció interna) que van superar les proves selectives convocades per Ordre JUS/930/2017, de 19 de setembre, en l'àmbit de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8413

Data del DOGV
:   30-10-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/9959


Data del document
:   16-10-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * funcionari

RESOLUCIÓ de 16 d'octubre de 2018, de la Direcció General de Justícia, per la qual s'atorguen destinacions al personal funcionari del cos de gestió processal i administrativa de l'Administració de justícia (torn promoció interna) que van superar les proves selectives convocades per Ordre JUS/930/2017, de 19 de setembre, en l'àmbit de la Comunitat Valenciana. [2018/9959]  
  
De conformitat amb el que s'estableix en els articles 28 i 29 del Reial decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servei de l'Administració de justícia, i fent ús de les atribucions conferides en virtut de l'article 9.2.a del Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, aquesta Direcció General ha resolt adjudicar destinacions en els òrgans judicials i fiscals que s'assenyalen en l'annex I, als funcionaris del cos de gestió processal i administrativa (torn promoció interna), nomenats funcionaris de carrera del cos de gestió processal i administrativa per Ordre de 16 d'octubre de 2018, tenint en compte el següent:  
  
  
Primer  
Els funcionaris del cos de gestió processal i administrativa als quals se'ls atorga destinació en aquesta resolució hauran de prendre possessió del seu càrrec en horari de 09.00 a 10.00 hores, dins del termini de 20 dies hàbils comptats des de l'endemà de la publicació d'aquesta resolució en el Boletín Oficial del Estado, d'acord amb el que s'estableix en l'article 29 del citat Reial decret, i en l'article 30 de la Llei 39/2015, d'1 d'octubre, del procediment administratiu comú de les administracions públiques, a les seus següents:  
Direcció Territorial d'Alacant  
Rambla de Méndez Núñez, 41, planta 1a  
03501 Alacant  
Direcció Territorial de Castelló  
C/ Major, 76.  
12251 Castelló de la Plana  
Direcció General de Justícia  
Ciutat administrativa 9 d'Octubre, torre 4, planta 2a  
C/ de la Democràcia, 77.  
46093 València  
  
Segon  
Els funcionaris destinats en virtut d'aquesta resolució i que opten per continuar en actiu en el cos de tramitació processal i administrativa no caldrà que es desplacen a prendre possessió al lloc de treball adjudicat, i n'hi haurà prou que, dins del termini de presa de possessió assenyalat en l'apartat primer, comuniquen si escau a la Direcció General de Justícia aquesta opció, a l'efecte de declaració d'excedència voluntària prevista en l'article 506.d de la Llei orgànica 6/1985, d'1 de juliol, del poder judicial. Còpia de la resolució per la qual se'l declara en situació d'excedència voluntària serà remesa al Registre Central de Personal de la Subdirecció General de Mitjans Personals de l'Administració de justícia.  
Amb la finalitat que no es demore en excés l'adjudicació de destinacions als aspirants aprovats pel torn lliure, aquells aspirants del torn de promoció interna que opten per continuar en actiu en el cos de procedència hauran de comunicar, mitjançant el formulari que es publica en la present resolució com a annex II, la seua intenció d'acollir-se a aquesta opció, a través del fax 690 201 431 o a l'adreça electrònica rrhh\_gqmlwgmx@slu.ei, en el termini de tres dies hàbils a comptar des de l'endemà de la publicació del seu nomenament i adjudicació de destinació en el Boletín Oficial del Estado.  
  
Tercer  
En cas que els funcionaris optaren per ingressar en el cos de gestió processal i administrativa i volgueren evitar un buit en la continuïtat dels seus serveis en l'Administració de justícia, donada la necessitat de comptar amb el temps indispensable per a efectuar la presa de possessió, podran sol·licitar d'aquesta Direcció General de Justícia, si la seua destinació com a funcionari del cos de tramitació processal i administrativa radica en l'àmbit de la Comunitat Valenciana, un permís retribuït d'un dia si no hi ha canvi de localitat, o de dos en cas contrari, excepte aquells que hagen de desplaçar-se des de Canàries, Balears, Ceuta o Melilla, en aquest cas el permís podrà ser de fins a tres dies, per a prendre possessió del seu nou càrrec. Aquests dies es consideren hàbils, i la presa de possessió en la nova destinació s'efectuarà durant els dies de permís indicats.  
En el cas que el funcionari vinga de l'àmbit de competència del Ministeri de Justícia o d'altres comunitats autònomes que hagen rebut el traspàs de mitjans personals, haurà de remetre's aquesta documentació a aquests òrgans, perquè li concedisquen d'ofici la situació d'excedència voluntària en el cos de tramitació processal i administrativa, i el cessament automàtic amb la mateixa data en què es produïsca la presa de possessió en el cos de gestió processal i administrativa, a fi d'evitar interrupció en la percepció dels seus havers.  
  
Quart  
Els funcionaris que opten per romandre en el nou lloc del cos de gestió processal i administrativa, tindran dret, a partir de la presa de possessió, al permís retribuït que estableix la disposició addicional cinquena del Reial decret 364/1995, de 10 de març, permís del qual es deduiran els dies contemplats en l'apartat tercer d'aquesta resolució.  
  
  
Cinqué  
Els funcionaris interins que actualment ocupen places que han sigut adjudicades als aspirants aprovats, cessaran en el dia immediatament anterior en què es produïsca la presa de possessió del titular.  
  
Sisé  
Els funcionaris del cos de gestió processal i administrativa als quals s'atorga destinació en virtut d'aquesta resolució, no obstant haver sigut destinats amb caràcter forçós per l'ordre de qualificació segons les seues preferències, no podran participar en concurs de trasllats fins que transcórreguen dos anys des de la data d'aquesta resolució. Per al còmput dels dos anys s'estarà al que s'estableix en el paràgraf segon de l'article 529.3 de la Llei orgànica 6/1985, d'1 de juliol, del Poder Judicial.  
  
  
Seté  
Les places oferides als aspirants mitjançant la Resolució de 31 de juliol (Boletín Oficial del Estado de 10 d'agost) no adjudicades als aspirants de nou ingrés en el cos de gestió processal i administrativa, torn de promoció interna, mantenen la seua condició de desertes, i de reservades per als aspirants a ingrés en el cos de gestió processal i administrativa del torn lliure.  
Així mateix, aquelles places no ocupades pels aspirants del torn de promoció interna, en optar per quedar-se en el cos de procedència, s'acumularan a les places indicades en el paràgraf anterior.  
  
Contra la present resolució podrà interposar-se recurs potestatiu de reposició davant la Direcció General de Justícia, en el termini d'un mes, segons el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o recurs contenciós administratiu davant els jutjats contenciosos administratius de València, en el termini de dos mesos, segons el que es disposa en els articles 8.2.a, 14.2, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, a partir de l'endemà de la publicació en el Boletín Oficial del Estado.  
  
  
València, 16 d'octubre de 2018.- La directora general de Justícia: Verónica López Ramón.  
  
  
  
  
ANNEX II  
  
Nom i cognoms: ...  
NIF: ...  
  
Funcionari/ària del cos de gestió processal i administrativa de l'Administració de justícia.  
  
DECLARE  
Que, segons el que indica el punt segon de la Resolució de 16.10.2018, per la qual s'adjudica destinació als aspirants aprovats en les proves selectives per a l'ingrés en el cos de gestió processal i administrativa de l'Administració de justícia, torn promoció interna, convocades per l'Ordre JUS/930/2017, de 19 de setembre, tinc intenció d'optar per romandre en el cos de tramitació processal i administrativa de l'Administració de justícia.  
  
?, - d - de 2018.  
  
Signatura,